172101 – 15052024 – În contextul sărbătoririi Rusaliilor catolice, Ministerul Construcțiilor și Transportului din Ungaria atenționează asupra restricțiilor de circulație pentru camioanele de mare tonaj (peste 7,5 tone) în zilele de 19 şi 20 mai 2024. Astfel în cele două zile de sărbătoare, în intervalul orar 06:00 – 22:00, ora locală, circulația camioanelor de mare tonaj va fi restricționată, cu excepția transporturilor umanitare sau de animale vii, bunuri perisabile, combustibil și alte bunuri de primă necesitate.
MAE reamintește cetățenilor români pot solicita asistență consulară la numerele de telefon ale misiunii diplomatice a României la Budapesta: +3613847689, Consulatului General al României la Szeged: +3662424431 și Consulatului General al României la Gyula: +3666464579, +3666477147, apelurile fiind redirecționate către Centrul de Contact și Suport al Cetăţenilor Români din Străinătate (CCSCRS) şi preluate de către operatorii Call Center, în regim de permanență.
De asemenea, cetăţenii români care se confruntă cu o situaţie dificilă, specială, cu un caracter de urgenţă, au la dispoziţie şi telefoanele de urgență ale Ambasadei României în Ungaria +36305356912, Consulatului General al României la Szeged +36306777980 și Consulatului General al României la Gyula +36306357181.